Alueiden komitean lausunto aiheesta "Komission tiedonanto neuvostolle, Euroopan parlamentille, talous- ja sosiaalikomitealle ja alueiden komitealle – Rakennerahastojen ohjelmakausi 2000–2006: Urban-aloitteen alustava arviointi"



Virallinen lehti nro C 128 , 29/05/2003 s. 0062 - 0064



Alueiden komitean lausunto aiheesta "Komission tiedonanto neuvostolle, Euroopan parlamentille, talous- ja sosiaalikomitealle ja alueiden komitealle - Rakennerahastojen ohjelmakausi 2000-2006: Urban-aloitteen alustava arviointi" (2003/C 128/11) ALUEIDEN KOMITEA, joka ottaa huomioon komission tiedonannon neuvostolle, Euroopan parlamentille, talous- ja sosiaalikomitealle ja alueiden komitealle - Rakennerahastojen ohjelmakausi 2000-2006: Urban-aloitteen alustava arviointi KOM(2002) 308 lopullinen, ottaa huomioon komission 14. kesäkuuta 2002 Euroopan yhteisön perustamissopimuksen 265 artiklan ensimmäisen kohdan nojalla tekemän päätöksen pyytää aiheesta alueiden komitean lausunto, ottaa huomioon puheenjohtajansa 23. syyskuuta 2002 tekemän päätöksen laatia aiheesta lausunto ja antaa lausunnon valmistelu "alueellinen yhteenkuuluvuuspolitiikka" -valiokunnan tehtäväksi, ottaa huomioon aiheesta "Komission tiedonanto jäsenvaltioille kriisissä olevien kaupunkien ja lähiöiden taloudelliseen ja sosiaaliseen elvyttämiseen kaupunkien kestävän kehityksen edistämiseksi tähtäävän yhteisöaloitteen suuntaviivojen vahvistamisesta (Urban)" KOM(1999) 477 lopullinen antamansa lausunnon (CdR 357/1999 fin)(1), ottaa huomioon 15. kesäkuuta 2000 aiheesta "Ehdotus: Euroopan parlamentin ja neuvoston päätös kaupunkien kestävää kehitystä edistävästä yhteisön yhteistyöjärjestelmästä" KOM(1999) 557 lopullinen antamansa lausunnon (CdR 134/2000 fin)(2), ottaa huomioon 4. huhtikuuta 2001 aiheesta "Euroopan komission Urban Audit -kaupunkitutkimuksen loppukertomus" antamansa lausunnon (CdR 190/2000 fin)(3), ottaa huomioon 15. helmikuuta 2001 aiheesta "Euroopan aluepolitiikan rakenne ja tavoitteet laajentumisen ja maailmanlaajuistumisen yhteydessä: keskustelun avaus" antamansa lausunnon (CdR 157/2000 fin)(4), ottaa huomioon 31. tammikuuta 2001 aiheesta "Toinen taloudellista ja sosiaalista koheesiota käsittelevä kertomus" KOM(2001) 24 lopullinen antamansa lausunnon (CdR 74/2001 fin)(5), ottaa huomioon aiheesta "Taloudellista ja sosiaalista koheesiota käsittelevä ensimmäinen väliraportti - Yhteenveto ja seuraavat vaiheet" KOM(2002) 46 lopullinen antamansa lausunnon (CdR 101/2002 fin)(6), ottaa huomioon "alueellinen yhteenkuuluvuuspolitiikka" -valiokunnan joulukuun 4. päivänä 2002 hyväksymän lausuntoluonnoksen CdR 322/2002 rev., jonka esittelijä oli Suur-Lontoon Hammersmithin ja Fulhamin kaupunkipiirivaltuutettu, elvytyspolitiikasta vastaava piirihallituksen jäsen Sally Powell (UK, PSE), sekä katsoo, että kaupunkeja koskevat asiakysymykset ovat ratkaisevia EU:n taloudellisen, sosiaalisen ja alueellisen yhteenkuuluvuuden kannalta, katsoo, että vaikka kaupungeilla on merkittävät mahdollisuudet toimia kasvun keskuksina, ne kärsivät selvästikin nopeasta köyhtymisestä ja ympäristöön kohdistuvista paineista, katsoo, että kaupungeilla on ratkaiseva asema taloudellista ja sosiaalista yhteenkuuluvuutta, työllisyyttä, kilpailukykyä ja ekologisesti kestävää kehitystä koskevien EU:n päätavoitteiden toteuttamisessa, katsoo, että Euroopan unionissa tarvitaan aktiivisia toimia, jotta saavutettaisiin yhteisön edun mukaiset päämäärät, joita ovat kestävä kehitys, Lissabonissa asetetut tavoitteet ja yhtäläiset mahdollisuudet, hyväksyi 12. ja 13. helmikuuta 2003 pitämässään 48. täysistunnossa (helmikuun 13. päivän kokouksessa) yksimielisesti seuraavan lausunnon. Alueiden komitea 1. on tyytyväinen Urban II -aloitteen alustavaan arviointiin, joka on hyödyllinen katsaus ohjelman toteutuksen alkuvaiheisiin. Komitean mielestä kyseinen arviointi ja vuodeksi 2003 kaavailtu väliarviointi ovat merkittäviä unionin yhteenkuuluvuuspolitiikan tulevan kehityksen kannalta. 2. pitää tervetulleena sen tunnustamista, että kaupunkeja koskevat kysymykset ovat poliittisesti yhä tärkeämpiä Euroopan unionissa, ja kannattaa näkemystä, jonka mukaan Urban-aloite edistää arvokkaalla tavalla kriisilähiöiden ongelmien ratkaisemista. 3. yhtyy näkemykseen, jonka mukaan sosiaaliset, taloudelliset ja ympäristöön liittyvät kysymykset integroiva lähestymistapa on tehokkain keino puuttua paikallisiin ongelmiin. 4. panee merkille, että Urban-aloite tuo luontaisesti paljon lisäarvoa, sillä sen avulla edistetään sellaisten kestävien taloudellisten ja sosiaalisten elvyttämisstrategioiden kehittämistä ja toteuttamista, jotka ovat erityisen innovatiivisia ja lisäävät yhteisön toimien tunnettuutta kansalaisten keskuudessa. 5. pitää myönteisenä, että Urban-aloitteessa keskeisellä sijalla on voimakas pyrkimys luoda yhteistyökumppanuuksia; tämä on tehokkain tapa varmistaa, että paikallisiin ongelmiin etsitään asianmukaisia paikallisia ratkaisuja. Lisäksi komitea on samaa mieltä siitä, että Urban-aloitteen avulla on onnistuttu saamaan yhteisöryhmät mukaan paikallisten elvyttämistoimien suunnitteluun. 6. korostaa kuitenkin, että monilta kaupunkialueilta, jotka kärsivät pahimmista ja kasaantuvista ongelmista, puuttuu yhteisön eri osapuolten osallistumisen edellytyksenä oleva paikallisyhteisörakenne. Alueet saattavat tarvita huomattavan paljon tukea yhteisöllisten organisaatioiden varustamiseksi hankkeiden johtamista varten. AK:n mielestä valmiuksien parantamisen yhteydessä on tärkeintä antaa kyseisille alueille riittävästi aikaa kehittää perusrakenteita, jotta ne voivat hallinnoida ja toteuttaa ohjelmia, jotka ovat pakostakin monitahoisia. 7. panee tyytyväisenä merkille Urban-aloitteen hallinnon voimakkaan hajauttamisen ja toteaa, että alue- ja paikallisviranomaisilla on keskeinen ja usein johtava asema ohjelmien hallinnossa. 8. kehottaa komissiota tutkimaan mahdollisuuksia jatkaa tätä kehitystä. Tulevaisuudessa voitaisiin edellyttää, että alue- ja paikallisviranomaiset otetaan hyvän hallintotavan periaatteiden mukaisesti mukaan taloudellista ja sosiaalista yhteenkuuluvuutta edistävien ohjelmien suunnitteluun ja toteutukseen esim. kolmikantasopimusten avulla ja että ne tekevät keskenään kumppanuusyhteistyötä. Tämä ei koske ainoastaan jo tähän astikin mukana ollutta paikallistasoa, vaan myös sellaisten laajempien kaupunkialueiden strategista suunnittelua, jotka eivät kuulu Urban II:n alueisiin. 9. tiedostaa, että erityisen huonossa asemassa oleville alueille annettavaa tukea tulee lisätä, mutta katsoo lisäksi, että on perustavan tärkeää luoda yhteyksiä puutetta kärsivien ja mahdollisuuksia tarjoavien alueiden välille kaupunkien sisällä. Nykyisestä periaatteesta, jonka mukaan tukea ei saa käyttää tukikelpoisen alueen ulkopuolella, ei ole tässä apua. 10. pitää tärkeänä kehittää kaupunkiohjelmia, joissa yhdistyvät toisaalta kaupunkien talouden ja elinkeinopoliittisen kilpailukyvyn kehittäminen sekä toisaalta sosiaalisesti huonossa asemassa olevien kaupunginosien palvelujen ja ympäristön kehittäminen. 11. kehottaa komissiota antamaan kestävälle kehitykselle nykyistä enemmän painoa ohjelmakauden jälkipuoliskolla. Resurssien keskittäminen pienelle alueelle on arvokasta yhteisöjen kannustamiseksi yhteistyöhön ja valmiuksien parantamiseksi, mutta rahoituksen päättyessä yhteistyökumppanuudet saattavat hajota. 12. panee tyytyväisenä merkille, että toimenpiteissä painottuvat erityisesti yhteisön kannalta merkittävät kysymykset, esimerkiksi sosiaalinen osallisuus, jolla on vaikutuksia etenkin maahanmuuttajiin, pakolaisiin ja etnisiin vähemmistöihin. Komitea suosittaa voimakkaasti, että tällaisesta teemakohtaisesta lähestymistavasta otettaisiin oppia yhteenkuuluvuus- ja rakennerahastopolitiikan tulevassa kehittämisessä. 13. tiedostaa alueiden joustavan valinnan merkityksen ja sen, että käytössä on erilaisia indikaattoreja, joiden avulla voidaan ottaa huomioon sekä yhteisön että jäsenvaltioiden prioriteetit sekä yksittäisten alueiden erityispiirteet. Läheisyysperiaatteen mukaisesti komitea toistaa näkemyksensä siitä, että jäsenvaltioiden ja niiden alue- ja paikallisviranomaisten tulee voida osallistua rakennerahastojen tukikelpoisten alueiden valintaan. Tämän ei tule kuitenkaan johtaa aluekehityspolitiikan ja -toimien uudelleenkansallistamiseen. 14. korostaa kuitenkin johdonmukaistamisen tarvetta ja katsoo, että komission tulisi laatia selkeät valintaperiaatteita koskevat suuntaviivat ja objektiiviset valintakriteerit. 15. toteaa painokkaasti, että on perustavan tärkeää yksinkertaistaa hallinnollisia menettelyjä, jotta ohjelmista saataisiin paras mahdollinen hyöty ja ne voitaisiin toteuttaa mahdollisimman tehokkaasti. Hyvistä kokemuksista, joita Urban-aloitteen yhteydessä on saatu yhden ainoan rahaston käytöstä, saadaan arvokasta oppia, ja AK kehottaakin komissiota tutkimaan mahdollisuuksia soveltaa kyseistä lähestymistapaa tulevissa ohjelmissa. 16. pitää erittäin tärkeänä sitä, että verkottumisesta ja kokemusten ja parhaiden käytänteiden vaihdosta tehdään kiinteä osa ohjelmia, ja panee tyytyväisenä merkille, että kaupunkien välinen kokemusten vaihto on nyt ensimmäistä kertaa yhteisön ohjelman teemana. Lisäksi komitea kehottaa komissiota varmistamaan, että alue- ja paikallisviranomaiset osallistuvat tiiviisti kyseisiin toimiin. 17. huomauttaa, että Urban II -aloitteen yhteydessä tuen suuri intensiteetti on selvästikin keskeistä kriisilähiöiden ongelmien ratkaisemiseksi. AK uskoo kuitenkin vahvasti, että Urban-aloitteessa käytetty pienimuotoinen lähestymistapa ei riitä kaupunkialueita vaivaavien rakenteellisten ongelmien ratkaisemiseen tai kyseisten alueiden tukemiseen siten, että ne voivat edistää kasvua ja Lissabonin tavoitteiden saavuttamista. AK suosittaa painokkaasti kaupunkikysymysten nostamista entistä näkyvämmin esiin vuoden 2006 jälkeisessä aluepolitiikassa. Bryssel 13. helmikuuta 2003. Alueiden komitean puheenjohtaja Albert Bore (1) EYVL C 156, 6.6.2000, s. 29. (2) EYVL C 317, 6.11.2000, s. 33. (3) EYVL C 253, 12.9.2001, s. 12. (4) EYVL C 148, 18.5.2001, s. 25. (5) EYVL C 107, 3.5.2002, s. 27. (6) EUVL C 66, 19.3.2003, s. 11.